open-index/open-wikipedia-markdown huggingface dataset:
Eija Lönnroos

**Eija Kyllikki Lönnroos** (s. 15. kesäkuuta 1964 Rantasalmi) on suomalainen erikoislääkäri ja lääketieteen tohtori, joka on toiminut Itä-Suomen yliopiston geriatrian professorina. Hän on ollut joukkotiedotusvälineiden haastateltavana esimerkiksi vanhuspsykiatristen hoitopaikkojen tilasta ja kritisoinut hoitopaikkojen vähennysaikeita. Lönnroosin mukaan ei ole näyttöä ikääntyvän väestön pienenevästä psykiatristen hoitopaikkojen tarpeesta, vaan päinvastoin. Koronapandemian aikana keväällä 2020 hän on pitänyt tärkeänä esimerkiksi yhteydenpitoa hoivakodissa asuviin läheisiin hyvälaatuisen kuva- ja ääniyhteyden välityksellä. 

Lönnroos tuli ylioppilaaksi Rantasalmelta vuonna 1983. Hän valmistui Kuopion yliopistosta lääkäriksi (LL 1989) ja lääketieteen tohtoriksi (LT 2009). Hänen englanninkielinen väitöskirjansa (2009) käsitteli iäkkäiden ihmisten lonkkamurtumia ja lääkehoitoon kytkeytyviä kaatumisia. Tutkimus oli otsikoitu *Hip fractures and medication-related falls in older people* (suom. Iäkkäiden lonkkamurtumat ja lääkehoitoon liittyvät kaatumiset). Vuonna 1996 yleislääketieteen ja vuonna 2000 geriatrian  erikoislääkärin pätevyys Kuopion yliopistosta; lisäksi kuntoutuksen erikoispätevyys (2002).

Työurallaan Lönnroos toimi terveyskeskuslääkärinä Juvan terveyskeskuksessa (1990–1997) ja sitten osastonlääkäri Jyväskylän kaupunginsairaalassa (1997–2000). Hän oli Keski-Suomen sairaanhoitopiirin geriatrian erikoislääkäri vuosina 2001–2006. Vuosina 2006–2013 geriatrian kliininen opettaja aluksi Kuopion, yliopistojen yhdistyttyä Itä-Suomen yliopistossa. Vuosina 2010–2011 Hän oli Itä-Suomen yliopiston Farmasian laitoksen tutkimusjohtaja. Elokuusta 2013 Itä-Suomen yliopiston geriatrian määräaikainen professori, helmikuusta 2017 lähtien geriatrian viiden vuoden professuuri.

## Teoksia
* Eija Lönnroos, Sirpa Hartikainen (kirjoittajat, toimittajajat) & Seija Rusanen (kuvittaja) *Geriatria : arvioinnista kuntoutukseen*. Edita 2008. .
   
## Lähteet
Teniku Talesi Honolulu

**Teniku Talesi Honolulu** on tuvalulainen poliitikko, joka on toiminut maan virkaa tekevänä kenraalikuvernöörinä 22. elokuuta 2019 alkaen. Hän nousi virkaansa, kun Iakoba Itaeli asettui ehdolle Tuvalun parlamenttivaaleissa.

Syyskuussa 2019 Honolulu nimitti Kausea Natanon maan pääministeriksi.

## Lähteet
Craon (Mayenne)

**Craon** on kunta läntisessä Ranskassa Mayennen departementissa Pays de la Loiren alueella. Se sijaitsee Oudonjoen varrella, noin 32 kilometriä Lavalin kaupungista lounaaseen.

## Nähtävyyksiä

Kunnan nähtävyyksiä on linna *Château de Craon*. Se on erinomainen esimerkki klassisesta 1700-luvun arkkitehtuurista. Linnaa ympäröivässä puistossa on 1800-luvulta peräisin oleva englantilainen puutarha sekä vuodelta 1930 oleva ranskalainen puutarha. Linna on ollut saman perheen omistuksessa vuodesta 1828. Linna on kesäisin avoinna yleisölle, ja siellä järjestetään häitä ja muita juhlia.

## Urheilu
Craonin laukkarata Hippodrome de la Touche isännöi joka syyskuu suurta Grand Cross de Craon –estelaukkakilpailua, jossa kierretään kerran 6 000 metriä pitkä kilparata. Kilpailua seuraa paikan päällä jopa 15 000 katsojaa. Kilpailu järjestettiin ensimmäisen kerran maatalousnäyttelyn yhteydessä 10. syyskuuta 1848.

## Lähteet

## Aiheesta muualla
Craon

**Craon** voi tarkoittaa seuraavia:

## Maantiede
* Craon, kunta Ranskassa Mayennen departementissa
* Craon, kunta Ranskassa Viennen departementissa
Beth Revis

**Beth Revis** (s. 3. lokakuuta 1981 Pohjois-Carolina) on yhdysvaltalainen kirjailija, joka kirjoittaa pääosin nuorille suunnattua fantasia- ja sci-fi-kirjallisuutta. Hänet tunnetaan kenties parhaiten Across the Universe-trilogiastaan, jonka kaksi ensimmäistä osaa on myös suomennettu.

## Tuotanto

Suurinta osaa Revisin tuotannosta ei toistaiseksi ole suomennettu, mutta tekstit ovat saatavilla englanniksi. 

**Across the Universe-trilogia**

* Matka alkaa (Across the Universe, 2011). Suomentanut Outi Järvinen. Otava, 2012.
* Miljoona aurinkoa (A Million Suns, 2012). Suomentanut Outi Järvinen. Otava, 2013.
* Shades of Earth, 2013 (ei toistaiseksi suomennettu).

**Paper Hearts-kirjoitusoppaat**

* Volume 1: Writing Advice
* Volume 2: Publishing Advice
* Volume 3: Marketing Advice

**Give the Dark My Love-duologia**
* Give the Dark My Love (2018)
* Bid My Soul Farewell (2019)

Star Wars: Rebel Rising (2017)

A World Without You (2016)

The Body Electric (2014)

Romaanien lisäksi Revis on kirjoittanut lukuisia lyhyttarinoita ja novelleja. Revisin novellit ja lyhyttarinat

## Lähteet

## Aiheesta muualla
Beth Revisin kotisivut
Mustalammi (Jämsä, Havunkylä)

**Mustalammi** on Koskenpäällä Jämsän pohjoisosassa sijaitseva 2,3 hehtaarin laajuinen metsäjärvi. Etäisyys Jämsän keskustasta on 34 kilometriä pohjoisluoteeseen.

## Maantiede
Mustalammin pituus on 180 metriä. Järvi on pyöreähkö ja saareton. Noin 250 metriä järven länsirannalta länteen maasto kohoaa ylängöksi. Pohjoisessa on Marjovuori ja idässä Retuperänkorpi. Mustalammin koillispuolitse kulkee yhdystie 6046. Mustalammi sijaitsee vedenjakajalla, noin kaksi kilometriä luoteeseen sijaitseva Havunjärvi kuuluu Kokemäenjoen vesistöön.
 
Mustalammi (14.526.1.008) kuuluu Vataanjoen valuma-alueeseen (14.526), joka on kolmannen jakovaiheen vesistöalue Iso Rautaveden alueella (14.52), joka puolestaan on toisen jakovaiheen vesistö Jämsän reitin valuma-alueella (14.5). Päävesistönä on Kymijoen vesistö (14). Vataanjoen alueen suurin järvi on Koijärvi, jonka pinta on noin 42 metriä Mustalammia alempana. Koijärvi sijaitsee nelisen kilometriä Mustalammilta kaakkoon. Mustalammi on Vataanjoen alueen pohjoisia vakavesiä, sen pohjoispuolella sijaitsevat eteläinen ja pohjoinen Murtolammi sekä Peräjärvi.

## Lähteet
Murtolammi (Jämsä, eteläinen)

**Murtolammi** on Koskenpäällä Jämsän pohjoisosassa sijaitseva 2,2 hehtaarin laajuinen metsäjärvi. Etäisyys Jämsän keskustasta on 37 kilometriä pohjoisluoteeseen.

## Maantiede
Murtolammi on karkean kolmion muotoinen. Sen läntisin, itäisin ja pohjoisin kolkka sijaitsevat noin 200 metrin päässä toisistaan. Järvi on saareton. Sen luoteispuolella on Murtomäki (yli 200 metriä mpy), pohjoispuolella runsaan sadan metrin päässä järvestä on toinen Murtolammi. Itäkoillisessa on Vaihvuori (yli 220 metriä mpy), jonka itäpuolella on Kankarlammi (noin 60 aaria, 163,0 metriä mpy). Murtolammin eteläpuolella on Murtosuo, jonka eteläpuolisen Marjovuoren eteläpuolitse kulkee yhdystie 6046. Murtolammi sijaitsee vedenjakajalla, noin kaksi kilometriä länteen sijaitseva Havunjärvi kuuluu Kokemäenjoen vesistöön.
 
Murtolammi (14.526.1.006) kuuluu Vataanjoen valuma-alueeseen (14.526), joka on kolmannen jakovaiheen vesistöalue Iso Rautaveden alueella (14.52), joka puolestaan on toisen jakovaiheen vesistö Jämsän reitin valuma-alueella (14.5). Päävesistönä on Kymijoen vesistö (14). Vataanjoen alueen suurin järvi on Koijärvi, jonka pinta on noin 74 metriä Murtolammia alempana. Koijärvi sijaitsee seitsemisen kilometriä Murtolammilta eteläkaakkoon. Murtolammi on Vataanjoen alueen pohjoisimpia vakavesiä, sen itäpuolella sijaitsee Peräjärvi; Marjovuoren eteläpuolella sijaitsee Mustalammi.

## Lähteet
Turkin presidentinvaalit 2014

**Turkin presidentinvaalit 2014** järjestettiin Turkissa 10. elokuuta 2014 Turkin 12. presidentin valitsemiseksi. Pääministeri Recep Tayyip Erdoğan valittiin suoralla kansanäänen enemmistöllä presidentiksi ensimmäisellä kierroksella, joten toista kierrosta ei tarvinnut järjestää.

## Lähteet
Sanna Siltakorpi

**Sanna Siltakorpi** (s. 22. toukokuuta 1987 Parkano) on suomalainen kenttäratsastaja. Siltakorven ykköshevonen on ruotsinpuoliveriruuna *Bofey Click*.

Siltakorpi on kuulunut kenttäratsastuksen maajoukkueeseen vuodesta 1999 ja kilpaillut kansainvälisellä tasolla menestyksekkäästi poni-ikäisestä asti. Hän on suorittanut Ypäjän Hevosopistolla hevosen ammattivalmentajan tutkinnon,  opiskellut remonttiratsastajaksi ja hevosenhoitajaksi, sekä suorittaa Ypäjällä valmentajan ammattitutkintoa.  Siltakorpi on edustanut Suomea kahdesti MM-kilpailuissa ja kahdeksasti EM-kilpailuissa. Vuoden 2014 maailmanmestaruuskilpailuissa hän tuli sijalle 26 hevosella Lucky Accord. Lisäksi hän on sijoittunut Nations Cup -osakilpailuissa, ja hänellä on useita SM- ja PM-mitaleita.

Siltakorpi kilpaili Pariisin olympialaisissa 2024. Hän keskeytti ennen rataestekoetta Bofey Click -hevosessa havaitun vamman vuoksi. Hän oli siinä vaiheessa kilpailussa 40. sijalla.

Siltakorpi nimettiin vuonna 2018 Suomen kenttäratsastusmaajoukkueen valmentajaksi, ja vuodesta 2019 hänellä on ollut päävastuu joukkueen valmentamisesta.

Siltakorven avopuoliso Elmo Jankari on myös kenttäratsastaja. Pariskunta asui vuosia Saksassa, Warendorfissa, mutta he muuttivat takaisin Suomeen vuonna 2020. Vuoden 2021 alussa he aloittivat yhteistyön Ypäjän Hevosopiston kanssa ja siirtyivät hevosineen Niinisalosta Ypäjälle. Siltakorvella ja Jankarilla on yhteinen brändi Siltakorpi-Jankari Eventing.

## Arvokilpailut
Arvokilpailumenestys 

* 2007 nuorten EM, Blair Castle, Iso-Britannia, 34. sija, joukkue 7. sija, hevosella Baro
* 2008 nuorten EM, Kreuth, Saksa 18. sija, hevosella Lucky Accord
* 2009 EM Fontainebleau, Ranska, 20. sija, hevosella Lucky Accord
* 2010 MM-kilpailut, Kentucky, USA, 51. sija, hevosella Lucky Accord
* 2011 EM Luhmühlen, Saksa, 38. sija, hevosella Lucky Accord
* 2013 EM Malmö, Ruotsi 20. sija, hevosella Lucky Accord
* 2013 PM Malmö, Ruotsi – kultamitali, hevosella Bofey Bridge
* 2014 MM Caen, Normandia 26., hevosella Lucky Accord
* 2015 EM-kilpailut, Blair Castle, Iso-Britannia, kesk. maastossa, hevosella Lucky Accord
* 2015 Nuorten hevosten MM, Le Lion d'Angers, Ranska, 23.sija, hevosella Bofey Click
* 2016 Nuorten hevosten MM, Le Lion d'Angers, Ranska, keskeyttänyt, hevosella Bofey Click
* 2019 EM, Luhmülen, Saksa, keskeyttänyt, hevosella Bofey Click
* 2021 EM, Avenches, Sveitsi, keskeyttänyt, Bofey Click
* 2024 Olympialaiset, Pariisi, Ranska, keskeyttänyt, Bofey Click

## Suomenmestaruusmitalit
Suomenmestaruusmitalit kenttäratsastuksessa
*Senioreiden SM-kulta vuonna 2020 hevosella Bofey Click
*Senioreiden SM-kulta vuonna 2016 hevosella Lucky Accord
*Nuorten ratsastajien SM-kulta vuonna 2008 hevosella Lucky Accord
*Nuorten ratsastajien SM-hopea vuonna 2007 hevosella Lucky Accord
*Junioreiden SM-kulta vuonna 2005 hevosella Elvira Madigan II
*Poniratsastajien SM-kulta vuonna 2003 ponilla Golden Heart
*Poniratsastajien SM-pronssi vuonna 2002 ponilla Beshmet
*Poniratsastajien SM-kulta vuonna 2001 ponilla Beshmet
*Poniratsastajien SM-kulta vuonna 2000 ponilla Beshmet
*Poniratsastajien SM-hopea vuonna 1999 ponilla Beshmet
## Lähteet
Ivan Navumenka

**Ivan Jakaulevitš Navumenka** (, 16. helmikuuta 1925 Vasilevitšy – 17. joulukuuta 2006 Minsk) oli valkovenäläinen kirjailija, kirjallisuudentutkija ja yhteiskuntavaikuttaja.

Ivan Navumenka syntyi rautatieläisen perheeseen. Hän osallistui toiseen maailmansotaan ja työskenteli sen jälkeen toimittajana.  Navumenka valmistui Valko-Venäjän valtionyliopistosta vuonna 1950 ja suoritti jatkotutkinnon vuonna 1954. Hän työskenteli aikakauslehti *[[Maladosts]]in* toimittajana vuosina 1953–1958 ja valtionyliopiston valkovenäläisen kirjallisuuden laitoksen opettajana vuodesta 1958. Navumenka väitteli tohtoriksi vuonna 1969 ja sai nimityksen professoriksi vuonna 1971. Vuosina 1973–1982 hän oli Valko-Venäjän tiedeakatemian kirjallisuuden instituutin johtaja, vuodesta 1982 tiedeakatemian varapuheenjohtaja ja vuodesta 1992 tiedeakatemian puhemiehistön neuvonantaja.

Navumenkan ensimmäiset kertomukset ilmestyivät vuonna 1955. Kokoelma *Tapoli junatstva* (”Nuoruuden poppelit”, 1966) sai Valko-Venäjän komsomolin palkinnon. Kirjailijan teokset kuvaavat nuorisoa ja toista maailmansotaa sekä käsittelevät elämänfilosofisia kysymyksiä. Navumenka on laatinut myös kirjallisuustieteellisiä tutkimuksia. Janka Kupalaa ja Jakub Kolasia käsittelevät teokset saivat Valko-Venäjän SNT:n valtionpalkinnon vuonna 1972. Vuonna 1997 Navumenka sai Valko-Venäjän tiedeakatemian palkinnon.

Navumenka oli Neuvostoliiton kirjailijaliiton jäsen vuodesta 1957. Hän toimi Valko-Venäjän SNT:n korkeimman neuvoston puheenjohtajana vuosina 1985–1990. Navumenka nimitettiin Valko-Venäjän ansioituneeksi tieteilijäksi vuonna 1978, tiedeakatemian akateemikoksi vuonna 1980 ja Valko-Venäjän kansankirjailijaksi vuonna 1995.

## Lähteet
Turkin presidentinvaalit 2018

**Turkin presidentinvaalit 2018** järjestettiin Turkissa 24. kesäkuuta 2018. Vaalit olivat osana vuoden 2018 yleisvaaleja samana päivänä pidettyjen parlamenttivaalien rinnalla. Perustuslakimuutosten hyväksymisen jälkeen vuonna 2017 pidetyssä kansanäänestyksessä valitusta presidentistä tulee sekä Turkin valtionpäämies että hallituksen päämies, joka ottaa jälkimmäisen roolin poistettavasta pääministerin virasta. Istuva presidentti Recep Tayyip Erdoğan valittiin jatkokaudelle.
## Katso myös
*Turkin parlamenttivaalit 2018
## Lähteet
Henri Lintula

**Henri Lintula** (s. 29. marraskuuta 1990) on suomalainen vapaaottelija, joka on otellut muun muassa englantilaisessa Cage Warriorsissa ja suomalaisessa Cagessa. Lintulan painoluokka on keskisarja ja hänellä on musta vyö brasilialaisessa jujutsussa.  

## Ammattilaisottelut

## Lähteet

*https://www.tapology.com/fightcenter/fighters/112970-henri-lintula
Lihasheikkous

**Lihasheikkoudella** tarkoitetaan usein lihasvoiman katoamista tai heikkenemistä. Lihasheikkoutta esiintyy mm. joidenkin lääkkeiden sivuvaikutuksena, sekä MS-taudissa.

## Lähteet
Mustalammi (Vihti)

**Mustalammi** on Vihdin koillisosassa läntisellä Uudellamaalla sijaitseva kahdeksantoista hehtaarin laajuinen metsäjärvi. Etäisyys Nummelasta on 28 kilometriä koilliseen ja Helsingin keskustasta 46 kilometriä pohjoisluoteeseen.

## Maantiede
Mustalammin pituus on lounaasta koilliseen on 700 metriä. Järven koilliskolkassa on luoto. Järveä ympäröi metsä ja suoalue, jolta virtaa laskuojia järven itärantaan. Länsipuolella on Komiharju (140 metriä mpy). Etelässä on Pikku-Kairi. Mustalammin lounaiskolkasta virtaa laskuoja länteen Annikkaansuolle, josta oja virtaa Mustalamminojana itään kohti Pikku-Kairia, jonka korkeustaso on noin kuusi metriä Mustalammia alempana.

Mustalammi (23.093.1.004) kuuluu Vihtijärven valuma-alueeseen (23.093), joka on kolmannen jakovaiheen vesistö Karjaanjoen vesistössä (23). Toinen jakovaihe on Vihtijoen valuma-alue (23.09). Mustalammi on Vihtijärven valuma-alueen neljänneksi laajin vakavesi ja Karjaanjoen vesistön koillisia vakavesiä.

Mustalammin pohjoispuolella sijaitsee Vantaanjoen päävesistöön kuuluva Valkealammi. Järviä erottaa 200 metriä leveä kannas. Vihdin Mustalammi on kolmanneksi laajin Suomen kymmenistä saman nimisistä vakavesistä.

## Lähteet
Puntalästi

**Puntalästi** on keskiajalla ja uuden ajan alussa Ruotsissa ja Suomessa käytössä ollut tilavuuden mittayksikkö, jota käytettiin viljan määrän mittaamiseen. Yksi puntalästi oli tavallisesti 12, joskus 9 puntaa. Puntalästin suuruus oli 12 puntaa eli 48 tynnyriä. Itä-Suomessa yksi puntalästi oli pienempi eli 36 tynnyriä.

## Lähteet
Punta (mittayksikkö)

**Punta** on keskiajalla ja uuden ajan alussa Ruotsissa ja Suomessa käytössä ollut tilavuuden mittayksikkö, jota käytettiin yleisesti viljan määrän mittaamiseen. Yksi punta vastasi Ruotsissa kahdeksaa ja Suomessa yleensä kuutta pannia. Yksi Tukholman panni oli 1500-luvulla 47 litraa. Veronkantomittana pannin suuruus vaihteli maakunnittain. Vuonna 1638 annettiin asetus, jonka mukaan yhden pannin suuruus oli puoli tynnyriä eli 72 litraa. Tästä voidaan laskea, että yksi punta oli 1500-luvulla Tukholmassa 376 litraa.

Aikana, jolloin puntaa käytettiin viljamittana, maatilan pinta-alan suuruus ilmoitettiin usein siemenviljan kylvömäärän puntaluvulla.

## Lähteet
Iso Myllylampi

**Iso Myllylampi** on 22 hehtaarin laajuinen järvi Vihdin lounaisosassa läntisellä Uudellamaalla. Se sijaitsee Nummelan lounaispuolella. Etäisyys Helsingin keskustasta on 42 kilometriä länsiluoteeseen.

## Maantiede
Ison Myllylammen pituus kaakosta luoteeseen on noin kilometrin. Järven luoteisosassa sijaitsee noin 30 aarin laajuinen Hopeasaari. Rannoilla on runsaasti pientaloja, järven eteläpuolitse kulkee valtatie 25 ja itäpuolitse seututie 110. Ison Myllylammen kaakkoisrannalta lähtee noin 300 metrin pituinen laskuoja Vähään Myllylampeen, joka sijaitsee itäpuolella. Vähän Myllylammen korkeustaso on noin seitsemän metriä Isoa Myllylampea alempi. Isoa Myllylampea kuormittavat asutuksen jätevedet, ilmalaskeumat ja metsänhoidolliset toimet.

Iso Myllylampi (23.035.1.004) kuuluu Heinälammen valuma-alueeseen (23.035), joka on kolmannen jakovaiheen vesistö Karjaanjoen vesistössä (23). Toinen jakovaihe on Hiidenveden alue (23.03). Heinälammen valuma-alueen vakavesistä yli hehtaarin laajuisia  ovat Iso Myllylampi, Vähä Myllylampi, Ahvenlampi ja Lauklampi.

## Lähteet
Slovakian presidentinvaalit 2014

**Slovakian presidentinvaalien 2014** ensimmäinen kierros järjestettiin Slovakiassa 15. maaliskuuta 2014 ja toinen kierros 29. maaliskuuta 2014. Toiselle kierrokselle pääsivät Smer-SD puolueen ehdokas Robert Fico sekä sitoutumaton ehdokas Andrej Kiska.

Kiska voitti vaalien toisen kierroksen saatuaan 59,39 % äänistä.

## Lähteet
Slovakian presidentinvaalit 2009

**Slovakian presidentinvaalit 2009** järjestettiin Slovakiassa maalis- ja huhtikuussa 2009, ja ne olivat maan kolmannet suorat presidentinvaalit. Kun kukaan ehdokas ei saanut enemmistöä äänistä ensimmäisellä kierroksella 21. maaliskuuta, niin 4. huhtikuuta järjestetyssä toisessa kierroksessa Ivan Gašparovičista tuli ensimmäinen Slovakian presidentti, joka valittiin toiselle peräkkäiselle kaudelle. Hänen vastaehdokkaansa oli oppositiokandidaatti Iveta Radičová.

## Lähteet
Slovakian presidentinvaalit 2004

**Slovakian presidentinvaalit 2004** järjestettiin Slovakiassa 3. huhtikuuta 2004 ja vaalin toinen kierros 17. huhtikuuta.

Vaikka entinen pääministeri Vladimír Mečiar sai eniten ääniä ensimmäisellä kierroksella, niin toisella kierroksella hänen vastaehdokkaansa Ivan Gašparovič voitti vaalit.

## Lähteet
Iso-Parikas

**Iso-Parikas** on 22 hehtaarin laajuinen kirkasvetinen metsäjärvi Vihdin kaakkoisosassa läntisellä Uudellamaalla. Etäisyys Nummelasta on yhdeksän kilometriä itään ja Helsingin keskustasta 32 kilometriä luoteeseen. Järvi sijaitsee Salmen ulkoilualueella.

## Maantietoa
Ison-Parikkaan pituus etelästä pohjoiseen on 1,6 kilometriä ja leveys lännestä itään 220 metriä. Järvi on saareton ja rannoiltaan mökittämätön. Sen kapeasta, salmimaisesta eteläosasta lähtee Myllypuro kaakkoon Nuuksion Pitkäjärveen. Ison-Parikkaan länsipuolella sijaitsee Poikkipuoliainen ja itäpuolella Salmijärvi. Kaakkoispuolella on Pikku-Parikas eli Vähä-Parikas ja eteläpuolella Kaitlampi. Ympäristö on kalliometsää, joka kohoaa paikka paikoin yli sata metriä merenpinnan yläpuolelle.

Ison-Parikkaan vesi on vähäravinteista, kirkasta ja verraten hapanta. Järvessä on havainnoitu jopa kuuden metrin näkösyvyys.

## Vesistösuhteet
Iso-Parikas sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Sen laskuoja alkaa järven eteläpäästä. Laskuoja on Myllypuro, tai se yhtyy Myllypuroon 400 metriä etelässä.  Iso-Parikaksen vedenpinnan korkeus on 67,1 metriä mpy (N2000)., 

## Lähteet
Maladosts

**Maladosts** (, ”Nuoriso”) on valkovenäläinen  kirjallis-taiteellinen ja yhteiskuntapoliittinen aikakauslehti. Se ilmestyy Minskissä kerran kuussa valkovenäjän kielellä.

Vuonna 1953 perustettu *Maladosts* julkaisee valkovenäläisten kirjailijoiden teoksia, kirjallisuuskritiikkiä ja kulttuurikatsauksia sekä artikkeleita yhteiskunnallisista ja historiallisista aiheista. Lehti on suunnattu etupäässä nuorisolle. Sen päätoimittajina ovat työskennelleet Aljaksei Kulakouski (1953–1958), Pimen Pantšanka (1958–1966), Ales Asipenka (1966–1972), Genadz Buraukin (1972–1978), Vasil Zujonak (1978–1982), Anatol Gratšanikau (1982–1991) ja Henryh’ Dalidovitš (vuodesta 1991).

## Lähteet

## Aiheesta muualla
* Lehden sivusto
Punta (täsmennyssivu)

**Punta** voi tarkoittaa:

* Punta, rahayksikkö
* Punta, naula eli pauna, brittiläinen massan mittayksikkö
* Punta, (espanjan ja italian kielessä kärki) mereen työntyvä korkea pienehkö niemi
* Punta, Keski-Amerikasta peräisin oleva musiikkityyli
* Punta rock, keskiamerikkalainen populaarimusiikin tyylilaji
* Punta, vanha suomalainen viljamitta
* Punta Oy, säilytys-, lukitus- ja jakeluratkaisuja kehittävä yritys
* Puntalästi, vanha suomalainen viljamitta.
Cate Blanchettin filmografia ja teatteriesiintymiset

Tämä on **luettelo [[Cate Blanchett]]in filmografiasta ja teatteriesiintymisistä**.

## Elokuvat

## Lyhytelokuvat

## Televisiosarjat

## Teatterinäytelmät

## Muita rooleja

### Dokumenttiselostajana

## Tekijänä

## Katso myös

* Luettelo Cate Blanchettin saamista palkinnoista ja ehdokkuuksista

## Aiheesta muualla

* 
* 
* Cate Blanchett Australian Live Performance Databasessa. 
* Cate Blanchett Internet Broadway Databasessa.
Luettelo Cate Blanchettin saamista palkinnoista ja ehdokkuuksista

Tämä on luettelo **[[Cate Blanchett]]in** saamista palkinnoista ja ehdokkuuksista.

## Elokuva-, televisio- ja teatteripalkinnot

### Oscar-palkinnot

### Golden Globe -palkinnot

### Bafta-palkinnot

### Screen Actors Guild -palkinnot

### Critics’ Choice -palkinnot

### Primetime Emmy -palkinnot

### Tony-palkinnot

### Venetsian elokuvajuhlat

## Kunnianosoituksia

* Tähti elo­kuva­urasta Hollywood Walk of Famelle osoitteeseen 6712 Hollywood Boulevard (2008)
* Ordre des Arts et des Lettres -kunniaritarikunnan jäsenyys; kunniamerkki ritarin (*chevalier*) arvoluokassa (2012)
* British Film Institute Fellowship (2015)
* Australian ritarikunnan jäsenyys; kunniamerkki arvoluokassa *Companion* (AC, 2017)
* César-kunniapalkinto (2022)

## Katso myös

* Cate Blanchettin filmografia ja teatteriesiintymiset

## Lähteet

## Aiheesta muualla

*
Saksan presidentinvaalit 1999

**Saksan presidentinvaalit** (virallisesti 11. liittovaltion kokous), on epäsuora vaalitapa, jossa valitaan Saksan liittopresidentti. Vaalit järjestettiin Saksassa 23. toukokuuta 1999. 

Vaalit voitti SPD:n ehdokas Johannes Rau.

## Lähteet

## Aiheesta muualla
Rhea Seehorn

**Deborah Rhea Seehorn** (s. 12. toukokuuta 1972 Norfolk, Viginia) on yhdysvaltalainen näyttelijä. Hänet tunnetaan parhaiten Kim Wexlerin roolistaan rikosdraamasarjassa *[[Better Call Saul]]* (2015–2022), josta hän sai kaksi parhaan draamasarjan naissivuosan Primetime Emmy -ehdokkuutta, sekä Carol Sturkan roolistaan tieteissarjassa *[[Pluribus]]* (2025–), josta hänet palkittiin parhaan draamasarjan naispääosan Golden Globe -palkinnolla.

Lisäksi Seehorn on esiintynyt muun muassa elokuvassa *[[Bad Boys: Ride or Die]]* (2024) sekä televisiosarjoissa *[[Burn Notice]]* (2010), *[[Ratkaisija]]* (2010), *[[Whitney (televisiosarja)|Whitney]]* (2011–2013), *[[Franklin & Bash]]* (2011–2014) ja *[[Rouva varapresidentti]]* (2019).

Vuodesta 2018 Seehorn on ollut naimisissa kiinteistönvälittäjän ja entisen elokuvatuottajan Graham Larsonin kanssa. Heillä on kaksi poikaa.

## Valikoitu filmografia
### Elokuvat
* *Riders* (2002)
**[[Karvanaama]]* (2006)
**[[Seven Stages to Achieve Eternal Bliss]]* (2018)
**[[Inside Man: Most Wanted]]* (2019)
**[[Things Heard & Seen]]* (2021)
**[[Linoleum (elokuva)|Linoleum]]* (2022)
**[[Bad Boys: Ride or Die]]* (2024)

### Televisiosarjat
* *[[Homicide – pelon kadut]]* (1997)
**[[Elämää tähden kanssa]]* (2003–2004)
**[[Politiikan nappula]]* (2007)
**[[American Dad!]]* (2009–2019)
**[[Dollhouse]]* (2009)
**[[Burn Notice]]* (2010)
**[[Ratkaisija]]* (2010)
**Whitney* (2011–2013)
**Franklin & Bash* (2011–2014)
**[[Family Guy]]* (2013)
**[[House of Lies]]* (2013)
**[[Better Call Saul]]* (2015–2022)
**[[Kova laki: Erikoisyksikkö]]* (2018)
**[[Roseanne]]* (2018)
**[[Rouva varapresidentti]]* (2019)
**[[The Twilight Zone (vuoden 2019 televisiosarja)|The Twilight Zone]]* (2019)
**[[Ridley Jones]]* (2021)
**[[The Harper House]]* (2021)
**[[Pluribus]]* (2025–)

## Lähteet

## Aiheesta muualla

*
Pöllötöllö

**Pöllötöllö** on MTV3-kanavalla 25. huhtikuuta 2021 alkanut viisiosainen suomalainen arkisto-ohjelma, jossa vaihtuvat julkkisvieraat katsoivat ja kommentoivat MTV:n vuosien varrella esittämiä ohjelmia. Suoratoistopalvelu MTV:ssä julkaistiin myös kokonaisia jaksoja vanhoista ohjelmista.

Ohjelmassa kuuluttajana nähtiin MTV:llä 1980–1990-luvulla kuuluttajana työskennellyt Irene Usvasalo.

## Jaksot

## Julkaistut arkisto-ohjelmien jaksot

## Lähteet

## Aiheesta muualla
* ''Pöllötöllö'' ja julkaistut arkisto-ohjelmat mtv-palvelussa
Komulanköngäs

**Komulanköngäs** on Hyrynsalmella sijaitseva kaksihaarainen vesiputous ja puromylly. Se sijaitsee Lauttajärvestä lähtevässä Syväjoessa.

Komulanköngäs on Museoviraston luetteloima RKY 2009 -kohde. Könkään alkuperäinen mylly oli 1600-luvulta ja nykyinen on rakennettu 1900-luvun alussa. Mylly on ollut toiminnassa 1980-alkupuolelle saakka.

Komulanköngäs sijaitsee UKK-vaellusreitin varrella, ja sen lähelle pääsee myös autolla.

## Lähteet
Chen Nien-chin

**Chen Nien-chin** (, s. 10. toukokuuta 1997) on taiwanilainen amatöörinyrkkeilijä.

Chen on kilpaillut vuodesta 2014 lähtien. Astanan MM-kilpailuissa 2016 Chen otteli 75 kg sarjassa. Hän voitti kolme ensimmäistä otteluaan pistein 3–0 voittaen järjestyksessä kroatialaisen Anamarija Maršićin, brasilialaisen Andreia Bandeiran ja marokkolaisen Khadija Mardin. Välierissä Yhdysvaltain Claressa Shields oli parempi pistein 3–0, mutta Chen saavutti uransa ensimmäisen aikuisten arvokisamitalin. Chen osallistui Rio de Janeiron olympialaisten 75 kg sarjaan. Hän hävisi ensimmäisessä ottelussa venäläiselle Yaroslava Yakushinalle 3–0 ja putosi näin jatkosta. Vuoden 2017 Aasian-mestaruuskilpailuissa Chen otteli 75 kg sarjassa. Hän voitti puolivälierissä mongolialaisen Munkhbat Myagmarjargalin 5–0, mutta hävisi välieräottelussa eteläkorealaiselle Seon Su-Jinille samoin luvuin. New Delhin MM-kilpailuissa 2018 Chen otteli 69 kg sarjassa. Ensimmäisellä kierroksella Chen voitti norjalaisen Madeleine Angelsenin ja toisella kierroksella suomalaisen Elina Gustafssonin. Puolivälierissä Chen voitti kanadalaisen Myriam Da Silva Rondeaun 4–1 ja välierävaiheessa intialaisen Lovlina Borgohainin 4–0. Loppuottelussa Chen voitti kiinalaisen Gu Hongin 3–2.

Bangkokin AM-kilpailuissa 2019 Chen otteli 69 kg sarjassa. Hän voitti puolivälierissä intialaisen Borgohainin. Välieräottelussa Chen voitti kazakstanilaisen Dariga Shakimovan 5–0. Loppuottelussa hän hävisi Gu Hongille 3–2. Ulan-Uden MM-kilpailuissa 2019 Chen otteli 69 kg sarjassa. Hän aloitti turnauksen toiselta kierroksella, jolla voitti ranskalaisen Emilie Sonvicon. Chen hävisi puolivälieräottelussa kiinalaiselle Yang Liulle 3–2. Vuonna 2020 Chen varmisti paikan Tokion olympialaisten 69 kg sarjaan oltuaan toinen Aasian karsintaturnauksessa. 

Huhtikuuhun 2021 mennessä Chen on otellut amatööriurallaan 30 ottelua, joista on voittanut 21.

## Lähteet
Slovakian presidentinvaalit 1999

**Slovakian presidentinvaalit 1999** järjestettiin Slovakiassa 15. toukokuuta 1999 ja vaalin toinen kierros 29. toukokuuta. Vaalit ovat Slovakian ensimmäiset suorat presidentinvaalit vuoden 1998 tehdyn perustuslain muutoksen jälkeen. Tätä ennen parlamentti valitsi presidentin. Vaalit voitti Rudolf Schuster, joka voitti toisella kierroksella maan entisen pääministerin Vladimír Mečiarin.

## Lähteet
Jenni Kantanen

**Jenni Kantanen** (s. 12. elokuuta 2001) on suomalainen jalkapalloilija, pelipaikaltaan hyökkääjä. Hän on edustanut Liigassa Tampereen Ilvestä kausina 2019–2020 ja 2022. Ensimmäisellä liigakaudellaan hän pelasi 19 ottelua, joissa hän teki viisi maalia, ja toisella kaudella 12 ottelua, joissa syntyi kolme maalia. Kaudella 2021 Kantanen pelasi Kakkosessa Tampereen Pallo-Veikkojen joukkueessa.

Kantanen on pelannut Suomen nuorisomaajoukkueissa. Hän pelasi alle 17-vuotiaiden Euroopan-mestaruuskilpailuissa 2018 ja teki ottelussa kolmannesta sijasta Englantia vastaan 2–1-voittomaalin. Kolmannen sijan myötä Suomi selviytyi myöhemmin samana vuonna pelattuihin saman ikäluokan maailmanmestaruuskilpailuihin, joissa Kantanen teki maalin alkulohko-ottelussa Ghanaa vastaan.

## Lähteet
Kubaba

**Kubaba** (sumeriksi 𒆬𒀭𒁀𒌑, joskus myös muodossa **Kug-Bau**) oli Sumerin kuningatar ja ainoa Sumerin kuninkaiden luettelossa mainittu nainen. Luettelon mukaan hän hallitsi yli 100 vuotta ja aikakautta leimasi rauha ja hyvinvointi. Kubaban mainitseminen listalla voisi merkitä sitä, että hän hallitsi aivan itse ilman miestään tai isäänsä, mikä olisi Sumerin historiassa erittäin poikkeuksellista. Tätä hypoteesia puoltaa mm. se, että Kubaba on kuvattu nimenomaan kuninkaiden käyttämä päähine päässään.

Kubaban elinaika on valistuneiden arvauksien varassa, mutta hänen oletetaan eläneen ja hallinneen 2500-luvulla eaa. 

On esitetty, että Kubaba olisi ollut taustaltaan tavernan pitäjä tai sen työntekijä, joka olisi sittemmin noussut hallitsijaksi. Tavernan pitäjät ja olut olivat keskeisessä asemassa sumerilaisessa mytologiassa ja arjessa, joten tällä on ehkä haluttu oikeuttaa Kubaban nousu valtaistuimelle.. Mikäli Kubaba on todellisuudessa ollut itsenäinen hallitsija, tekisi se hänestä historian ensimmäisen naishallitsijan, joka nousi valtaan 500 vuotta ennen ensimmäisiä naispuolisia faaraoita.

Myöhemmin Kubabaa alettiin palvoa jumalattarena heettien keskuudessa, joskin hänen roolinsa oli melko pieni. 

## Lähteet
Eurooppanaiset

**Eurooppanaiset ry** on suomalainen rekisteröitynyt yhdistys, joka toimii Euroopasta ja Euroopan unionista kiinnostuneiden naisten keskusjärjestönä. Se on muun muassa pyrkinyt tuomaan esiin naisten äänestysaktiivisuutta EU-vaaleissa. Yhdistyksen kotipaikka on Helsinki.

Yhdistys perustettiin vuonna 1995 nimellä **Naiset'96** ja se pyrki tuomaan naisnäkökulmaa Suomen liittyessä Euroopan unioniin. Nykyään järjestö on Naisjärjestöjen Keskusliiton, Eurooppalainen Suomi ry:n, ja Suomen YK-liiton jäsenjärjestö..

Vuonna 2025 yhdistyksen hallituksen puheenjohtajana toimii Päivi Luna.

## Lähteet
Saksan presidentinvaalit 1994

**Saksan presidentinvaalit 1994** (virallisesti 10. liittovaltion kokous) järjestettiin 23. toukokuuta 1994. Istuva presidentti Richard von Weizsäcker toimi presidenttinä kaksi kautta, joten hän ei voinut asettua enää ehdolle. Kristillisdemokraattisen unionin ehdokas Roman Herzog valittiin presidentiksi kolmannessa äänestyksessä.

## Lähteet

## Aiheesta muualla
Sara Wedlund

**Sara Wedlund** (27. joulukuuta 1975 Vällingby – 11. kesäkuuta 2021 Vällingby) oli ruotsalainen kestävyys- ja maastojuoksija. Hän oli mukana yleisurheilun MM-kisoissa Göteborgissa 1995 ollen siellä sijalla 9 ja Atlantan kesäolympialaisissa 1996 sijalla 11. Maastojuoksussa hän voitti EM-kultaa henkilökohtaisessa kilpailussa Belgian Charleroissa vuonna 1996 ja EM-hopeaa Alnwickissa 1995.

Wedlund teki Ruotsin ennätyksen heti ensimmäisellä juoksullaan 5000 metrillä 19-vuotiaana vuonna 1995. Hän lopetti kilpauransa nivusseudun vamman vuoksi vuonna 2003.

Wedlundille myönnettiin Victoria-palkinto vuonna 1996.

Wedlund kärsi uransa aikana useista loukkaantumisista sekä anoreksiasta.

## Henkilökohtaiset ennätykset
* '''3 000 m:''' 8.48,87 (1996)
* '''5 000 m:''' 15.06,90 (1996)
* **[[Maraton]]**: 2.54.15 (2007)

## Lähteet
Tunne rintasi

**Tunne rintasi ry** on suomalainen rekisteröity yhdistys, joka pyrkii lisäämään tietämystä rintasyövästä. Se on perustettu vuonna 1992. Toiminta on valtakunnallista ja sitä on suomeksi, ruotsiksi ja englanniksi. Yhdistyksen kotipaikka on Helsinki.

Yhdistyksen toimintaan kuuluvat mm. "tissilähettiläät", joiden tehtävä on levittää tietoa rintasyövästä ja edustaa yhdistystä toiminnallaan. Tämänhetkisiä tissilähettiläitä ovat mm. Arja Koriseva ja Laura Haimila.. Lisäksi se on osallistunut Helsinki Pride -tapahtumiin.

Vuonna 2021 yhdistyksen hallituksen puheenjohtajana toimi Anne Ylönen.

Yhdistys on Naisjärjestöjen Keskusliiton ja SOSTEn jäsenjärjestö. 

## Lähteet
Pikkalan riemukaari

**Pikkalan riemukaari** (ruots. *Pickala äreport*) eli **Kabanovin riemukaari** on Siuntion Pikkalassa sijaitseva riemukaari, joka on rakennettu silloiselle Porkkalan vuokra-alueelle Neuvostoliiton toimesta. Neuvostoliittolaiset rakensivat yli toistakymmentä riemukaarta Porkkalan alueelle, mutta Pikkalan riemukaari on ainoa, joka on säilynyt jäljellä. Riemukaari on rakenteeltaan metallinen ja maalattu punaisella, sinisellä ja kultaisella maalilla.

Riemukaarten läpi Neuvostoliiton sotilaat marssivat muun muassa urheilukisoihin tai paraateihin.

Pikkalan riemukaari sijaitsee niin kutsutun Kabanovin tykkitien varrella lähellä Pikkalan kartanoa. Kartano toimi Porkkalan vuokra-aikana asuntona kahdellekymmenelle neuvostoliittolaiselle ruokakunnalle. Tykkitie ja riemukaari ovat saaneet nimensä Porkkalan viimeisen neuvostoliittolaisen komentajan, kenraaliluutnantti Sergei Kabanovin mukaan.

## Lähteet
Meksikon presidentinvaali 2018

**Meksikon yleisvaalit 2018** järjestettiin Meksikossa 1. heinäkuuta 2018. Äänestäjät valitsivat uuden Meksikon presidentin kuuden vuoden toimikaudeksi, 128 senaatin jäsentä kuudeksi vuodeksi ja 500 edustajainhuoneen jäsentä kolmen vuoden ajaksi. Se oli yksi Meksikon historian suurimmista vaalipäivistä, ja suurin osa maan osavaltioista piti samana päivänä osavaltio- ja paikallisvaaleja, mukaan lukien yhdeksän kuvernööriä. Se oli Meksikon viime aikojen väkivaltaisin kampanja, jossa 130 poliittista henkilöä tapettiin syyskuun 2017 jälkeen.

Istuvan presidentin Enrique Peña Nieton ei ollut perustuslain mukaan mahdollista asettua ehdolle. Voimassa olevat lainsäätäjän jäsenet ovat määräaikaisia, joten kaikki kongressin jäsenet valitaan uudestaan. Vuoden 2014 poliittisen uudistuksen seurauksena näissä vaaleissa valitut lainsäätäjän jäsenet saavat ensimmäiset ehdolla uudelleenvalintaan seuraavissa vaaleissa. Kansallinen vaalilaitos (INE) ilmoitti uuden prosessin virallisesti käynnistyneeksi 8. syyskuuta 2017.

Presidentinvaalit voitti MORENA puolueen ehdokas Andrés Manuel López Obrador.

## Lähteet

## Aiheesta muualla
Christine Mboma

**Christine Mboma** (s. 22. toukokuuta 2003) on namibialainen pika- ja keskimatkojen juoksija.

Huhtikuussa 2021 Mboma juoksi Lusakassa 400 metrillä uuden alle 20-vuotiaiden maailmanennätyksen 49,24. Edellinen ME 49,42 oli Grit Breuerin nimissä ja juostu Tokion MM-kisoissa vuonna 1991. Mboma paransi ennätystään kuusi päivää myöhemmin Windhoekissa lukemiin 49,22. Saman vuoden kesäkuussa hän juoksi Bydgoszczissa nuorten maailmanennätyksen ja naisten kaikkien aikojen seitsemänneksi parhaan ajan 48,54.

Namibian olympiakomitea ilmoitti heinäkuun 2021 alussa, ettei Mboma saa osallistua Tokion olympialaisissa 400 metrille "liian korkeiden luontaisten testosteroniarvojen" johdosta. Hän osallistui Tokiossa 200 metrille, jossa teki jo alkuerissä alle 20-vuotiaiden maailmanennätyksen 22,11. Välierissä hän paransi tämän ja aikuisten Afrikan ennätyksen lukemiin 21,97 ja edelleen loppukilpailussa aikaan 21,81, jolla saavutti hopeaa.

Muutamaa viikkoa myöhemmin Mboma saavutti Nairobin alle 20-vuotiaiden MM-kilpailuissa kultaa 200 metrillä ajalla 21,84 ja hopeaa 4&nbsp;×&nbsp;100&nbsp;metrin viestissä. Hän paransi 200 metrin Afrikan ennätyksen ja nuorten maailmanennätyksen lukemiin 21,78 Zürichissä 9. syyskuuta 2021. Hän saavutti Birminghamin Kansainyhteisön kisoissa 2022 pronssia 200 metrillä ajalla 22,80.

Hän voitti Namibian mestaruuden 400 metrin juoksussa 2021, 800 metrillä 2020 ja 2021 sekä 1 500 metrillä  2020.

## Lähteet
Helmi Paasonen

**Helmi Aliisa Paasonen** (o.s. *Lahdelma*; 5. helmikuuta 1896 Heinola – 15. joulukuuta 1968 Helsinki) oli suomalainen urheiluvaikuttaja ja toimittaja, joka johti TUL:n naistoimintaa 1920–1930-luvuilla. Lisäksi hän työskenteli *[[Työläisnaisten Urheilulehti|Työläisnaisten Urheilulehden]]* päätoimittajana vuosina 1922–1936.

Paasonen valittiin TUL:n liittotoimikuntaan vuonna 1921. Vuotta myöhemmin hän aloitti TUL:n naisten voimistelu- ja urheilujaoston perustaman *Työläisnaisten Urheilulehden* päätoimittajana. Vuonna 1936 Paasonen erosi sekä liittotoimikunnasta että päätoimittajan paikalta vastalauseena pääsihteeri V. J. Kostiaisen erottamiselle.

Paasonen kävi kansakoulun ja Heinolan seminaarin harjoituskoulun jatkoluokan ja suoritti kotitalous- ja ompelukursseja. Hänellä oli opintoja konttorityöaloille ja kunnalliseen elämään. Paasonen oli vuonna 1913 voimistelu-, leikki ja uintikursseilla ja sen jälkeen useilla saman alan kursseilla. Vuonna 1922 hän kävi Valtion Raittiusopiston ja valmistui raittiustyöntekijäksi. Hän oli opintomatkoilla Neuvostoliitossa vuonna 1927 ja vuonna 1929 Virossa, Latviassa, Liettuassa, Puolassa, Saksassa, Tsekkoslovakiassa ja Itävallassa. Vuosina 1924–1936 Paasonen toimi TUL:n naissihteerinä ja naisten voimistelu- ja urheilukoti Pajulahden johtajana sen perustamisesta lähtien. Paasonen kuului työväenpuolueeseen vuodesta 1918 ja sen jälkeen erilaisiin työväenliikkeen ammattiosastoihin ja yhdistyksiin sekä toimikuntiin. Paasonen toimi myöhemmin Kymen kunnan huoltotarkastajana.

## Lähteet
Anu Puusa

**Anu Marjaana Puusa** (2. huhtikuuta 1975 Varkaus) on suomalainen kauppatieteen tohtori, joka työskentelee Itä-Suomen yliopiston Joensuun kampuksella johtamisen, erityisesti aineettoman pääoman johtamisen professorina. Hän eteni varsinaiseksi professoriksi (2017) vakinaistamispolkua pitkin, jolloin hän toimi aiemmin apulaisprofessorina vuodesta 2012 lähtien.

Puusa tuli ylioppilaaksi Niinivaaran lukiosta vuonna 1994. Hän valmistui Jyväskylän yliopistosta kauppatieteen maisteriksi vuonna 1999 ja kauppatieteen lisensiaatiksi 2005. Kauppatieteen tohtoriksi Puusa valmistui Joensuun yliopistosta vuonna 2007. Hänen suomenkielinen väitöskirjansa (2007) oli otsikoitu *Tulkinta organisaatio-identiteetin luonteesta ja ilmentymisestä: "Keitä me organisaationa oikeastaan olemme?"*.

Työurallaan Puusa on toiminut muun muassa johtamisen lehtorina (2005–2007 Joensuun ja 2010–2012 Itä-Suomen yliopistossa) ja johtamisen professorina (Joensuun yliopistossa 2008–2009). Hän oli ulaporulla oleva apulaisprofessori vuosina 2012-2016, ja tätä seurasi johtamisen, erityisesti aineettoman pääoman johtamisen professuuri vuoden 2017 alusta.

## Teokset
* Anu Puusa & Pauli Juuti (toim.): Laadullisen tutkimuksen näkökulmat ja menetelmät. Gaudeamus 2020. . 

## Lähteet

## Aiheesta muualla
*Anu Puusan julkaisupofiili Google Scholarissa  Google.com 
*Riitta Ryynänen (29.1.2020) Pohjois-Karjalan Osuuskauppa on lähtenyt taistoon oman maakunnan puolesta Yhteishyva.fi
Meksikon presidentinvaali 2012

**Meksikon yleisvaalit 2012** järjestettiin Meksikossa 1. heinäkuuta 2012. Vaalit voitti PRI:n ehdokas Enrique Peña Nieto.

## Lähteet

## Aiheesta muualla
Partido Acción Nacional

**Partido Acción Nacional (PAN**, () on meksikolainen keskusta-oikeistolainen puolue. Ideologialtaan PAN on konservatiivinen ja kristillisdemokraattinen. Puolue perustettiin vuonna 1939.

## Lähteet

## Aiheesta muualla

* https://www.pan.org.mx/
Stephen Greenleaf

**Stephen Greenleaf (Howell)** (1942 Washington, Yhdysvallat) on yhdysvaltalainen jännityskirjailija.

Greenleafin teosten tapahtumayhmpäristö on San Francisco ympäristöineen. Päähenkilö on yksityisetsivä John Marschall Tanner. Teokset jatkavat yhdysvaltalaista kovaksikeitettyä dekkariperinnettä.

## Suomennetut teokset
* *Avaintodistaja* (*State's evidence*), suom. Kaarina Jaatinen, Karisto 1985 Sarja: Dekkaristo  
* *Erolista* (*The ditto list*), suom. Leena Vallisaari, Gummerus 1986 
* *Viimeinen toivomus* (*Death bed*), suom. Eero Mänttäri, Karisto 1986 
* *Syyttömyyden hinta* (*Beyond blame*), suom.  Eero Mänttäri, William Shakespearen runot suom. Aale Tynni, Karisto 1987 
* *Ääni puhelimessa* (*Toll call*), suom. Eero Mänttäri, Karisto 1988 
* *Vihan varjo* (*Fatal obsession*), suom. Eero Mänttäri, Karisto 1990 
* *Kova hinta* (*Impact*), suom. Eero Mänttäri, Karisto 1991 
* *Vakava virhe* (*Grave error*), suom. Eero Mänttäri, Karisto 1992 
;Novelli
*Iris, suom. Heikki Sarkkila, teoksessa *Pimeiden kujien kulkijat* (*The mammoth book of private eye stories*), toim. Bill Pronzini, Martin H. Greenberg, Book Studio 1992 Sarja: Collector antologia: 1 

## Lähteet
Henna Sandvik

**Henna Sandvik** (s. 2003) on suomalainen koripalloilija. Hän pelaa laitahyökkääjänä ja on pituudeltaan 183-senttimetrinen. Hän on pelannut Suomen naisten maajoukkueessa neljä, alle 18-vuotiaiden maajoukkueessa kolme ja alle 16-vuotiaiden maajoukkueessa 34 maaottelua. Hän on edustanut Suomen Korisliigassa kasvattajaseuraansa Tapiolan Honkaa kaudesta 2019–2020 alkaen. Jo kaudella 2018–2019 hän oli Hongan joukkueessa voittamassa I-divisioonaa.

Sandvik pelasi korisliigakaudella 2019–2020 runkosarjassa 25 ottelua yli 27,5 minuutin ottelukohtaisella peliajalla. Kausi jäi kesken koronaviruspandemian vuoksi. Kaudella 2020–2021 hän pelasi runkosarjassa 27 ottelua noin 25,5 minuutin peliajalla. Ottelua kohden hän teki 9,8 pistettä ja otti 4,4 levypalloa.

Sandvik voitti 19-vuotiaiden tyttöjen Suomen-mestaruuden Tapiolan Hongan joukkueessa kaudella 2018–2019.

## Lähteet
Lotta-Kaisa Paltemaa

**Lotta-Kaisa Paltemaa** (s. 2001) on suomalainen koripalloilija. Hän pelaa laitahyökkääjänä ja on pituudeltaan 177-senttimetrinen. Hän on pelannut Suomen alle 18-vuotiaiden maajoukkueessa neljä ja alle 16-vuotiaiden maajoukkueessa 20 maaottelua. Hän on edustanut Suomen Korisliigassa kasvattajaseuraansa Tapiolan Honkaa kaudesta 2019–2020 alkaen ja pelasi joukkueessa I-divisioonaa jo kahtena edellisenä kautena.

Paltemaa pelasi korisliigakaudella 2019–2020 runkosarjassa 24 ottelua noin 16,5 minuutin ottelukohtaisella peliajalla. Kausi jäi pelaamatta loppuun koronaviruspandemian vuoksi. Kaudella 2020–2021 hän pelasi runkosarjassa 27 ottelua yli 23,5 minuutin peliajalla. Ottelua kohden hän teki 5,7 pistettä ja otti 2,1 levypalloa.

Paltemaa voitti 16-vuotiaiden tyttöjen Suomen-mestaruuden kaudella 2016–2017 ja 19-vuotiaiden tyttöjen Suomen-mestaruuden kaudella 2018–2019.

## Lähteet
Office for Metropolitan Architecture

**Office for Metropolitan Architecture** eli **OMA** on Rem Koolhaasin yhdessä Madelon Vriesendorpin sekä Elia ja Zoe Zenghelisin kanssa vuonna 1975 perustama arkkitehtitoimisto. OMA:n päätoimipiste on Rotterdamissa, mutta sillä on sivutoimipisteet myös Lontoossa, New Yorkissa ja Berliinissä. OMA:n suunnitelmia leimaa varhaismodernismin estetiikka yhdistettynä osien fragmentaariseen ja kollaasinomaiseen käsittelyyn dekonstruktivismin hengessä.

## Lähteet
*Jokinen, Teppo ja Honkala, Liisa: Arkkitehtuurin sanakirja. WSOY 2000. 
### Viitteet
Toivo Nuuttinen

**Toivo Emil Nuuttinen** (31. heinäkuuta 1907 Merikarvia – 20. kesäkuuta 1946 Turku) oli amerikansuomalainen putkityömies ja kirjailija.

Yhdentoista vuoden ajan Yhdysvalloissa ja Kanadassa asunut Toivo Nuuttinen lähti vuonna 1933 värvättynä työläisenä Venäjälle. Hän oleskeli vuoden ajan Neuvosto-Karjalassa ja palasi sitten Suomeen. Kokemuksiensa perusteella Nuuttinen kirjoitti tragikoomillisen kirjan "Kaikki päättyy repeämään", jonka päähenkilönä oli suomalainen kommunisti Luurijev, alun perin Luurinen. Kommunistisen puolueen paikallisosaston sihteerinä toimiva Luurijev pyrkii muun muassa tekemään amerikansuomalaisten työläisten metsäpunktin omavaraiseksi heinän suhteen ja lähettää syyskuussa 150 miestä korjaamaan heinää lähiseudun korvista. Kulottunutta heinää kertyy lopulta vain 50 kiloa. Luurijev aloittaa sitten metsätyökamppailun ja kaadattaa lahoja kuusia joista ei saada kunnollisia tukkeja. Luurijev lähettää kuitenkin Petroskoihin tiedon että metsätyösuunnitelma on täytetty sataprosenttisesti. Totuuden paljastuttua Luurijev likvidoidaan ja hän joutuu pakkotyöhön kärräämään savea Stalinin kanavan työmaalla.

Kirjassaan Nuuttinen käyttää kirjan henkilöiden paikallismurteita kuten *Korvensuun Jussi*n rauman murretta.

Nuuttinen lähti nuorella iällä Amerikkaan ja asettui siirtolaisena vuonna 1924 Kanadaan aikomuksenaan työskennellä maatiloilla. Venäjälle Nuuttinen värvättiin Kanadasta. Neuvosto-Karjalasta palattuaan Nuuttinen oleskeli äitinsä Elina Nuuttisen silloisessa kotikaupungissa Hämeenlinnassa, josta muutti Turkuun vuonna 1935. Myöhemmässä vaiheessa Nuuttinen teki konttoritöitä. 

## Teoksia
* *Kaikki päättyy repeämään.. Kuvaus Neuvosto-Karjalasta*. WSOY 1938

## Lähteet
Murtolammi

**Murtolammi** tai **Murtolampi** voi tarkoittaa seuraavia:

* Murtolampi, lampi Hankasalmella
* Murtolammi, järvi Jämsän Koskenpäällä
* Murtolammi, järvi Jämsän pohjoisosassa
* Murtolampi, lampi Karstulassa
* Murtolampi, lampi Keuruun Hinkkaperällä
* Murtolampi, lampi Keuruun Suojärvellä
* Murtolampi, lampi Muuramessa
* Murtolammi, lampi Mänttä-Vilppulan Myllykylässä
* Murtolampi, lampi Petäjäveden Hallanperällä
* Murtolampi, lampi Pielavedellä lähellä Murtomäkeä
* Murtolammi, lampi Ruovedellä
* Murtolampi, lampi Saarijärvellä
* Murtolampi, lampi Suonenjoella
* Murtolammi, eteläisempi Uuraisten Murtoperällä sijaitsevista lammista
* Murtolammi, pohjoisempi Uuraisten Murtoperällä sijaitsevista lammista
* Murtolampi, lampi Ähtärissä lähellä Eläinpuistoa.
Bo Green Jensen

**Bo Green Jensen** (s. 1955 Kastrup, Tanska) on tanskalainen runoilija ja kulttuurijournalisti. Hän on koulutukseltaan filosofian kandidaatti. Hän julkaisi vuonna 1981 esikoiskokoelmansa *Requiem og messe* ja on kirjoittanut myös nuorisokirjoja.

Green Jensenin tuotannolle on ominaista eettisesti tai uskonnollisesti painottunut kulttuurin ja ideologian kritiikki.

## Suomennetut teokset
Green Jensenin suomennettuja runoja on julkaisussa Kirjo: kirjallisuus- ja kulttuurilehti 2002: 3, s. 17–18.

## Lähteet
Segré-en-Anjou Bleu

**Segré-en-Anjou Bleu** on kunta läntisessä Ranskassa Maine-et-Loiren departementissa Pays de la Loiren alueella. Se sijaitsee Oudonjoen varrella, noin 40 kilometriä Angersin kaupungista luoteeseen.

Kunta perustettiin 15. joulukuuta 2016, jolloin 15 kuntaa; Aviré, Bourg-d'Iré, La Chapelle-sur-Oudon, Châtelais, La Ferrière-de-Flée, L'Hôtellerie-de-Flée, Louvaines, Marans, Montguillon, Noyant-la-Gravoyère, Nyoiseau, Sainte-Gemmes-d'Andigné, Saint-Martin-du-Bois, Saint-Sauveur-de-Flée ja Segré yhdistyivät.

La Chapelle-sur-Oudonin kylässä on vuonna 1632 rakennettu linna *Château de la Lorie*. Linna koostuu päärakennuksesta ja sen molemmin puolin olevista pitkistä symmetrisistä siipirakennuksista. 1700-luvulla linnaan rakennettiin kappeli ja linna sisustettiin marmorilla ja Pluvinet-huonekaluilla. Linna on ollut saman suvun omistuksessa nykypäivään saakka, joten linnan sisustus huonekaluineen on hyvin säilynyt. Linnan pihapiirissä oleva puutarha vesielementteineen koostuu viidestä pihasta. Linnan pihapiirissä on oma ratsastuskenttä *Hippodrome de la Lorie*.

## Lähteet

## Aiheesta muualla
Ana Echazarreta

**Ana Josefa María de las Echazarreta Pérez Cotapos** (21. maaliskuuta 1864 – 25. toukokuuta 1927) oli vuosina 1915–1920 Chilen presidenttinä toimineen Juan Luis Sanfuentesin puoliso. 

Ana Echazarreta syntyi Santiagossa. Hänen vanhempansa olivat Juan Manuel Echazarreta Yrigoyen ja Mercedes Pérez Cotapos Recabarren. Hän meni naimisiin Juan Luis Sanfuentesin kanssa 11. marraskuuta 1885, ja he saivat yhdessä viisi lasta. Echazarreta kuoli Santiagossa.

## Aiheesta muualla
* Sukututkimus Sanfuentes-perheestä (espanjaksi)
Elina Aarnisalo

**Elina Aarnisalo** (s. 26. heinäkuuta 2005) on suomalainen koripalloilija. Hän pelaa takamiehenä ja on 176-senttinen. Hän on pelannut Suomen naisten maajoukkueessa yhden ja alle 16-vuotiaiden maajoukkueessa 13 maaottelua. Hän edustaa Suomen Korisliigassa HBA-Märskyä.

## Naisten Korisliiga
Aarnisalo pelasi ensimmäisellä korisliigakaudellaan 2020–2021 kasvattajaseurassaan Tapiolan Hongassa. Hän pelasi runkosarjassa 27 ottelua 16 minuutin ottelukohtaisella peliajalla. Ottelua kohden hän teki 6,3 pistettä ja otti 3,7 levypalloa. Ratkaisevassa välieräottelussa Espoo Basket Teamia vastaan hän teki kauden 2020-2021 Korisliigan yhden ottelun piste-ennätyksensä 14 pistettä, otti 4 levypalloa, antoi yhden syötön ja otti yhden riiston. Aarnisalo palkittiin korisliigakaudella 2020-2021 vuoden tulokkaana.

Kaudella 2021-2022 Aarnisalo edusti HBA-Märskyä. Han teki ottelua kohden 15,1 pistettä, otti 4,5 levypalloa ja antoi 3,3 syöttöä. Aarnisalo pelasi otteluissa 30 minuutin keskiarvolla. Kaudella HBA-Märsky sijoittui neljänneksi ja pääsi ensimmäistä kertaa mitalipeleihin.

## Maajoukkue
Aarnisalo pelasi ensimmäisen maaottelunsa naisten maajoukkueessa 15-vuotiaana helmikuussa 2021 EM-karsinnassa Ukrainaa vastaan. Hän pelasi ottelussa 11:26 minuuttia, teki yhden pisteen, otti 3 levypalloa, antoi yhden syötön ja torjui yhden heiton.

U16 tyttöjen EM-karsinnoissa 2021 (U16 Women’s European Challengers) Aarnisalo edusti Suomea (sijoittui 3:nneksi) ja pelasi ottelua kohden noin 35,8 min ja tilastoiden 23,4 pistettä, 4,6 levypalloa, 4 syöttöä ja 1,6 riistoa. Aarnisalo valittiin Helsingin turnauksen MVP-pelaajaksi.

## Lähteet